OpenLLM-France/wikimedia huggingface dataset:
# Íhor Kostenko

Íhor Íhorovitx Kostenko (en ucraïnès, Ігор Ігорович Костенко; Zubrets, raion de Butxatx, 31 de desembre de 1991 – Kíev, 20 de febrer de 2014) fou un periodista i estudiant ucraïnès.
Kostenko estudià geografia a la Universitat de Lviv. També exercí de periodista al diari digital esportiu Sportanalitika. A més, fou un contribuïdor assidu a la Viquipèdia en ucraïnès sota el nom d'usuari Ig2000.
Activista a les manifestacions d'Euromaidan, va ser mort el 20 de febrer de 2014. El 21 de novembre de 2014, juntament amb els altres activistes morts durant l'Euromaidan, fou guardonat pòstumament com a Heroi d'Ucraïna, el títol nacional més alt.

## Referències

* 1 2 3 «In memoriam of Ihor Kostenko». Wikimedia Ukraine, 23-02-2014. (ucraïnès)
* ↑ «Ihor Kostenko killed in Kiev». 20minut.ua, 20-02-2014. Arxivat de l'original el 25 de febrer 2014. [Consulta: 26 novembre 2014]. (ucraïnès)
* ↑ «УКАЗ ПРЕЗИДЕНТА УКРАЇНИ № 890/2014».

## Enllaços externs

* Ihor Kostenko a Facebook
* «На географічному факультеті був одним з найкращих». Vysoky Zamok, 22-02-2014. Arxivat de l'original el 3 de gener 2018. [Consulta: 26 novembre 2014]. (ucraïnès)
* «Если что-то случится, скажи, что я ее люблю». Вести, 21-02-2014. (ucraïnès)
# 1676
## Esdeveniments

* Descobertes les lleis de l'elasticitat
* Es comença a calcular la velocitat de la llum
* Inici de la Guerra russo-turca (1676-1681)

## Necrològiques

Països Catalans
* Barcelona: Josep de Magarola i de Grau, 104è President de la Generalitat de Catalunya

### Resta del món

* Parma, Michele Desubleo, pintor flamenc instal·lat des de molt jove a Itàlia
* 23 de febrer, Hasselt (Principat de Lieja), Joannes Mantelius, monjo agustí, historiador, compositor
* 6 d'octubre, Milà, Itàliaː Claudia Rusca, compositora, cantant i organista italiana (n. 1593).
* 6 de novembre, Hangzhou, Xina: François de Rougemont, jesuïta austríac, missioner a la Xina (n. 1624).

## Referències

* ↑ «Claudia Francesca Rusca» (en anglès). A Modern Reveal: Songs and Stories of Women Composers, 2020. [Consulta: 19 agost 2021].
* ↑ Dehergne, Joseph «Répertoire des jésuites de Chine de 1552 à 1800» (en francès). Bibliotheca Instituti Historici S.J. [Roma], XXXVII, 1973.
# 2067

2067 és una pel·lícula australiana de ciència-ficció del 2020 dirigida i escrita per Seth Larney i protagonitzada per Kodi Smit-McPhee i Ryan Kwanten. S'ha doblat i subtitulat al català.

## Repartiment

* Kodi Smit-McPhee com a Ethan Whyte
** Finn Little com a jove Ethan Whyte
* Ryan Kwanten com a Jude Mathers
* Sana'a Shaik com a Xanthe Whyte
* Aaron Glenane com a Dr. Richard Whyte
* Deborah Mailman com a Regina Jackson
* Leeanna Walsman com a Selene Whyte
* Damian Walshe-Howling com a Billy Mitchell
* Natasha Wanganeen com el governador

## Producció

El director sud-africà Larney va créixer a Austràlia, a Nova Gal·les del Sud construïda pel seu pare pintor impressionista. Larney havia fet alguns treballs de postproducció i efectes visuals per a The Matrix Reloaded i X-Men Origins: Wolverine abans de dirigir el seu primer llargmetratge, la pel·lícula d'acció de Malàisia Tombiruo (2017). 2067 és el seu primer llargmetratge a Austràlia, va dir que tractava sobretot de l'esperança. La idea del film el va començar a desenvolupar el 2005, quan tenia 25 anys. En fer aquesta pel·lícula, es va inspirar en les pel·lícules de Stanley Kubrick, Terry Gilliam, Duncan Jones i Denis Villeneuve. Abans havia dirigit curtmetratges The Clearing i Roman’s Ark.
Va rebre finançament de Screen Australia, South Australian Film Corporation, Adelaide Film Festival Investment Fund i Screen NSW.
El rodatge va tenir lloc a Orange, Nova Gal·les del Sud i Adelaide Studios. El disseny de producció va ser a càrrec de Jacinta Leong i va ser produïda per Lisa Shaunessy (Arcadia), Jason Taylor (Futurism Studios) i Kate Croser (Kojo).

## Referències

* ↑ Phillips, Marian. «Everything We Know About 2067». Screen Rant, 02-09-2020. [Consulta: 8 octubre 2020].
* ↑ Wiseman, Andreas. «China Buyer JL Vision Picks Up Oz Sci-Fi '2067' With Kodi Smit-McPhee & Ryan Kwanten, First Look Image». Deadline Hollywood, 19-03-2019. [Consulta: 8 octubre 2020].
* ↑ «2067». Goita què fan, ara!. [Consulta: 5 setembre 2024].
* 1 2 3 Keen, Suzie. «Sci-fi thriller 2067 mixes adventure with some big questions». InDaily, 08-10-2020. [Consulta: 9 octubre 2020].
* ↑ Kornits, Dov. «Seth Larney: 2067 is Now». FilmInk, 04-10-2020. [Consulta: 9 octubre 2020].
* ↑ Chang, Tom. «2067: Director Seth Larney Talks Long Road Making His Vision Happen». Bleeding Cool, 07-10-2020. [Consulta: 9 octubre 2020].
* ↑ Groves, Don. «Seth Larney's '2067' is a hot title on-demand in the US». IF Magazine, 06-10-2020. [Consulta: 9 octubre 2020].
* ↑ «Arcadia revs up with remit to produce films by and about women». IF Magazine, 24-03-2017. [Consulta: 9 octubre 2020].
* ↑ «VFX maestro Seth Larney's feature 2067 green lit - SAFC». SAFC, 22-01-2020. [Consulta: 9 octubre 2020].
# A Rúa

A Rúa és un municipi del nord-est de la província d'Ourense, a Galícia. Pertany a la comarca de Valdeorras.

## Geografia

Limita al nord i oest amb Quiroga (província de Lugo), a l'est amb Vilamartín de Valdeorras i al sud amb Petín i Larouco.
La zona nord del terme municipal és muntanyosa, amb la serra d'Os Cabalos, els Montes de Cereixido i la serra d'A Enciña de Lastra. Els principals cims són: Lagoa Grande (1242 m), Pincheira (1139 m) i A Torrenta (1134 m). Cap al sud hi ha la vall del riu Sil, en el qual desemboquen diferents rius i rierols a l'embassament de San Martiño.
El seu clima està caracteritzat pels contrastos, al contrari que altres comarques gallegues, amb canvis dels 43 °C d'estiu als -7 °C a l'hivern (com mitjanes màximes de l'últim lustre).

## Subdivisions municipals

| CP | Parròquia | Entitat de població | Població (2009) |
| 32350 | A Rúa de Valdeorras (Santo Estevo) | A Rúa de Valdeorras | 4.719 |
| 32357 | A Rúa de Valdeorras (Santo Estevo) | Somoza | 53 |
| 32357 | San Xulián (San Xulián) | San Xulián | 17 |
| 32359 | Roblido (San Xoán) | Roblido | 27 |

## Economia

Eminentment rural, A Rúa presenta unes condicionis òptimes per al cultiu d'una de les seves principals fonts econòmiques, el cultiu de la vinya i els seus vins, reconeguts a nivell internacional com un dels millors vins del món en les classes mencía i godello, dins la Denominació d'Origen Valdeorras.

## Comunicacions

A Rúa està ben comunicada amb la resta de Galícia i amb la Meseta. Els tres eixos viaris principals són la N-120 (Logronyo-Vigo), l'OU-636 i l'OU-536 cap a la capital provincial a 101 km per A Pobra de Trives i Castro Caldelas, i l'OU-533 que, per Viana do Bolo i A Gudiña, l'acosta a Portugal. L'estació d'A Rúa-Petín, en la línia fèrria Lleó – la Corunya, ha estat sempre un baixador destacat dels d'entrada a Galícia i el seu entorn, es va generar un important creixement urbà, del que va néixer el barri on avui està la capital del municipi.
# 25 aC
## Esdeveniments
### Judea

* Creació del regne de Mauritània per part dels romans, així com annexió de la província anomenada Galàtia
* Fam a Judea
* Fundació de Mèrida.

### Hispania

* Els pobles galaics són derrotats per les tropes romanes.

## Naixements

* Aule Corneli Cels autor de De Medicina.

## Referències

* ↑ Monge Marigorta, José Antonio «Els ibers contra Roma: aliats i rebels» (en castellà). Historia. National Geographic. RBA [Barcelona], 90, pàg. 98. ISSN: 1696-7755d.
# Abd-at-Tawwab (nom)

Abd-at-Tawwab és un nom masculí teòfor àrab islàmic (àrab: عبد التواب, ʿAbd at-Tawwāb) que literalment significa ‘Servidor de l'Indulgent’, essent «l'Indulgent» un dels epítets de Déu. Si bé Abd-at-Tawwab és la transcripció normativa en català del nom en àrab clàssic, també se'l pot trobar transcrit Abdul Tawwab... normalment per influència de la pronunciació dialectal o seguint altres criteris de transliteració. Com a teòfor, també el duen molts musulmans no arabòfons que l'han adaptat a les característiques fòniques i gràfiques de la seva llengua.

## Notes

* ↑ Castells Criballes, Margarida; Cinca Pinós, Dolors. Diccionari Àrab-Català. Barcelona: Enciclopèdia Catalana, 2007, p. s.v. «تاب». ISBN 978-84-412-1546-7.
* ↑ Corriente, Federico. Diccionario árabe-español. Madrid: Instituto Hispano-Árabe de Cultura, 1977, p. s.v. «تاب». ISBN 8460008428.
* ↑ Cortés, Julio. Diccionario de árabe culto moderno: Árabe-español. Madrid: Gredos, 1996, p. s.v. «تاب» (Biblioteca Románica Hispánica). ISBN 8424917944.
* ↑ Vegeu aquí les normes de transcripció simplificada dels mots àrabs.
* ↑ Excepte en el cas de personalitats àrabs contemporànies que hagin usat personalment transcripcions específiques i singulars del seu nom, es recomana, sobretot per als personatges històrics, emprar sempre la forma catalana normativa.
# Abarqobad

Abarqobad o Abarkubadh fou una antiga ciutat del sud d'Iraq entre Bàssora i Wasit, a l'est del Tigris. El seu nom antic fou Mēšūn (forma persa) o Maysān/Mayšān (formes siriana i aràbiga). El 635 Utba ibn Ghazwan va enviar soldats contra la ciutat i el general al-Mughira ibn Xuba va derrotar-hi el noble persa anomenat pels àrabs Al-Faylakan. El 732 s'hi va lliurar una batalla entre el rebel Ibn al-Aziz i les forces d'Hajjaj. No es torna a esmentar després del segle viii.

## Referències

* ↑ «Enciclopèdia irànica». Arxivat de l'original el 2010-12-08. [Consulta: 24 gener 2011].
# Abarema villifera

Abarema villifera és una espècie de llegum del gènere Abarema de la família Fabaceae. Es troba en boscos riberencs inundats periòdicament del Brasil, Veneçuela i Bolívia.

## Referències

* ↑ Barneby & Grimes (1996), ILDIS (2005)

## Bibliografia

* Barneby, R.C. & Grimes, J.W. (1996): Silk Tree, Guanacaste, Monkey's Earring: A generic system for the synandrous Mimosaceae of the Americas. Part I. Abarema, Albizia, and Allies. Memoirs of the New York Botanical Garden 74(1): 1-292. ISBN 0-89327-395-3 (anglès)
* International Legume Database & Information Service (ILDIS) (2005): Genus Abarema (anglès)
# Abarema zollerana

Abarema zollerana és una espècie de llegum del gènere Abarema de la família Fabaceae.

## Referències

* ↑ Barneby & Grimes (1996), ILDIS (2005)

## Bibliografia

* Barneby, R.C. & Grimes, J.W. (1996): Silk Tree, Guanacaste, Monkey's Earring: A generic system for the synandrous Mimosaceae of the Americas. Part I. Abarema, Albizia, and Allies. Memoirs of the New York Botanical Garden 74(1): 1-292. ISBN 0-89327-395-3 (anglès)
* International Legume Database & Information Service (ILDIS) (2005): Genus Abarema (anglès)
# Aenigmodes

Aenigmodes és un gènere monotípic d'arnes de la família Crambidae. Conté només una espècie, Aenigmodes pentascia, que es troba a Veneçuela.

## Referències

* ↑ «GlobIZ search». Global Information System on Pyraloidea. [Consulta: 10 febrer 2011].
* ↑ Beccaloni, G.; Scoble, M.; Kitching, I.; Simonsen, T.; Robinson, G.; Pitkin, B.; Hine, A.; Lyal, C., eds. (2003). "Aenigmodes pentascia". The Global Lepidoptera Names Index. Natural History Museum.
# Acroioga

Acroioga és una pràctica física que es realitza en parella, que combina ioga i acrobàcia i a partir de la qual es treballa l'equilibri, la tècnica, la consciència corporal, la força, la flexibilitat, etc.
S'origina a principis del segle XX i des d'aleshores ha anat desenvolupant-se, incorporant nous moviments i evolucionant. En una pel·lícula de 1938 es pot veure a Sri Tirumalai Krishnamacharya amb un nen practicant algunes asanes. Es tracta d'una de les primeres filmacions d'aquesta pràctica.
Avui dia, l'acroioga presenta diversos estils i es practica barrejat amb ball, massatge tailandès, cal·listènia, etc.
L'acroioga pot proporcionar salut física i mental, alleujament d'estrès i altres beneficis. Es tracta d'una experiència molt profunda a nivell emocional i que convida a una transformació personal. Tanmateix, l'acroioga és més vigorós que altres pràctiques de ioga tradicional, de manera que la possibilitat de patir alguna lesió practicant acroioga és més alta.

## Rols

En la pràctica de l'acroioga hi ha tres papers principals.
* Base: és la persona que té el major nombre de punts de contacte amb el terra. Sovint, aquesta persona està estirada amb l'esquena a terra. Això li permet emprar els braços i les cames per oferir suport i una màxima estabilitat a la persona volant.
* Volant: és la persona que està separada del sòl, encarregada de realitzar sèries de posicions dinàmiques. Generalment permet que la gravetat faci la feina per ella. Aquest rol requereix equilibri i confiança en la base.
* Observant: és la persona que vigila a la parella formada per base i volant i proporciona seguretat, evitant relliscades o fent recomanacions sobre com millorar la forma.

## Referències

* ↑ Ferretti, Andrea «Partners in Play». Yoga Journal, 01-06-2008 [Consulta: 16 maig 2008].
* ↑ «Krishnamachary doing AcroYoga in 1938». [Consulta: 18 juny 2017].
* ↑ Malone, Sam. «AcroYoga: A New Form of Yoga». [Consulta: 2 febrer 2014].
* ↑ Smith, Eva Norlyk. «The Yoga Injuries Debate: How 'Dangerous' Is Yoga, Really?», 23-03-2013. [Consulta: 2 febrer 2014].
* ↑ «Extreme Yoga Poses and Positions» (en anglès). Fitness Magazine, 04-06-2009.

## Enllaços externs

* acromaps.com Recurs lliure per trobar grups, classes, i tallers a través del globus
* Acropedia.org Recurs lliure per fotos i vídeo de moltes poses
* Acromuseum.com Foto archive de acrobatic poses
# Aeroport de Londres

«Aeroport de Londres» té aquests significats:
* A la rodalia de Londres, Anglaterra, i ordenats per mida:
** Aeroport de Londres-Heathrow (conegut com a Aeroport de Londres fins al 1966), aeroport comercial
** Aeroport de Londres-Gatwick, a West Sussex, aeroport comercial
** Aeroport de Londres-Stansted, a Essex, aeroport comercial i general
** Aeroport de Londres-Luton, a Luton, Bedfordshire, aeroport comercial i de negocis
** Aeroport de la Ciutat de Londres, aeroport comercial i de negocis
** Aeroport de Londres-Southend, a Southend-on-Sea, Essex, aeroport comercial i general
** Aeroport de Londres-Oxford, a Oxfordshire, aeroport comercial i general
** Aeroport de Biggin Hill, aeroport de negocis
** Aeroport de Londres-Ashford, a Lydd, Kent, per a aviació general
** L'antic Aeroport de Croydon 1920-1959
* A la rodalia de London (Ontario), al Canadà:
** Aeroport Internacional de London
# Adelphicos daryi

Adelphicos daryi és una espècie de serp pertanyent a la família Colubridae. És un endemisme de Guatemala.

## Referències

* ↑ uBio (anglès)
* ↑ Campbell J A; Ford, L. S., 1982. Phylogenetic relationships of the colubrid snakes of the genus Adelphicos in the highlands of Middle America. Occasional Papers of the Museum of Natural History University of Kansas. (Núm. 100): 1-22.
* ↑ The Taxonomicon (anglès)
* ↑ Acevedo, M; Ariano-Sánchez, D.; Johnson, J. (2014). "Adelphicos daryi." 2014 Llista Vermella de la UICN. Unió Internacional per a la Conservació de la Natura, edició 2014. [Consulta: 18 abril 2023]
* ↑ Encyclopedia of Life (anglès)
* ↑ Listado de anfibios y reptiles de Guatemala Arxivat 2009-05-21 a Wayback Machine. (castellà)

## Enllaços externs

* BioLib (anglès)
* Reptiles Database (anglès)
* A New Colubrid Snake of the Genus Adelphicos from Guatemala (anglès)
# Acutiramus

Acutiramus és un gènere d'euriptèrides que visqueren des de finals del Silurià al Devonià primerenc. Acutiramus és un dels escorpins de mar més grossos, amb pinces de 5 cm de longitud i una longitud total de prop de 2 m. Està relacionat amb Pterygotus. Se n'han descrit set espècies: cinc de Nord-amèrica i dos de la República Txeca i, possiblement Austràlia.

## Referències

* ↑ Tollerton, V. P. Jr 1997 "The Type Species of the Eurypterid Genus Acutiramus Ruedemann, 1935" Journal of Paleontology 71(5): 950-951
* ↑ Dunlop, J. A., Penney, D. & Jekel, D. 2018. A summary list of fossil spiders and their relatives. In World Spider Catalog. Museu d'Història Natural de Bern.
* ↑ Bicknell, Russell D. C.; Smith, Patrick M.; Poschmann, Markus «Re-evaluating evidence of Australian eurypterids» (en anglès). Gondwana Research, 86, 2020, pàg. 164–181. Bibcode: 2020GondR..86..164B. DOI: 10.1016/j.gr.2020.06.002.
# Ainhize-Monjolose

Ainhize-Monjolose (en francès i oficialment Ainhice-Mongelos), és una comuna de la Baixa Navarra, un dels set territoris del País Basc, al departament dels Pirineus Atlàntics i a la regió de la Nova Aquitània. Limita amb les comunes de Landibarre it Suhuskune al nord, Larzabale-Arroze-Zibitze a l'est, Jatsu a l'oest, i Buztintze-Hiriberri, Gamarte i Lakarra al sud.

## Demografia

Dades de població :
| 1901 | 1962 | 1968 | 1975 | 1982 | 1990 | 1999 |
| 327 | 230 | 226 | 199 | 179 | 173 | 175 |
| A partir de 1962, el cens té en compte la població resident definida com a "Population sans doubles comptes" per l'INSEE |||||||
# Ainhoa Arbizu

Ainhoa Arbizu (Barcelona, 24 de febrer de 1979) és una periodista catalana que ha exercit a la ràdio i a la televisió.
Llicenciada en Comunicació Audiovisual per la Universitat Pompeu Fabra, va començar la carrera professional com a presentadora del Canal Operación Triunfo de la plataforma Canal Satélite. Més tard va presentar el programa Música uno de TVE amb Neil Solé. A Barcelona TV va presentar l'Agenda Cultural en anglès i castellà durant dos estius.
Des del 2007 fins al 2010 va estar seguint el Mundial de Motociclisme amb TVE, feina que explicava en una columna al diari Sport. Quan va ser apartada de les transmissions per una retallada pressupostària, va tornar a presentar especials dedicats al concurs d'Eurovisió.
Deixà la televisió estatal espanyola, després de nou anys treballant-hi, i va passar a col·laborar amb Canal + presentant els torneigs de tennis de Wimbledon i US Open.
El juliol del 2010 es va incorporar a Antena 3 per presentar la versió estiuenca del programa Diario de. Continuà en aquesta cadena presentant-hi els esports de l'informatiu.
Ha estat productora i ajudant de producció en diversos espots publicitaris, videoclips i documentals (amb Animus. La esclerosis múltiple a través del arte va rebre el Premi PLANETA D- al millor Documental Novell.

## Referències

* ↑ «Fitxa d'Ainhoa Arbizu» (en castellà). imdb.com. [Consulta: 15 novembre 2010].
* ↑ «Canal + ficha a Ainhoa Arbizu para Wimbledon» (en castellà). lasprovincias.es, 04-06-2010. [Consulta: 15 novembre 2010].
* ↑ «Ainhoa Arbizu: "Fue una decepción dejar las motos. Pasé unos días muy malos"» (en castellà). elconfidencial.com, 02-08-2010. Arxivat de l'original el 2010-08-05. [Consulta: 15 novembre 2010].
* ↑ «Ainhoa Arbizu, el nuevo rostro de los Deportes en Antena 3» (en castellà). vertele.com, 15-09-2010. Arxivat de l'original el 2010-11-18. [Consulta: 15 novembre 2010].
# Ainharbe

Ainharbe (en francès i oficialment Ainharp) és un municipi francès del departament dels Pirineus Atlàntics, a la regió de la Nova Aquitània i al territori històric de Zuberoa, al País Basc del Nord. Limita amb les comuns d'Arüe-Ithorrotze-Olhaibi al nord, Lohitzüne-Oihergi al nord-oest, Ezpeize-Ündüreine i Bildoze-Onizepea a l'est, Maule-Lextarre al sud-est i Garindaine i Urdiñarbe al sud.

## Demografia

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 402 | 341 | 456 | 340 | 411 | 433 | 408 | 416 | 390 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 381 | 400 | 385 | 345 | 333 | 304 | 292 | 294 | 267 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 272 | 270 | 294 | 278 | 267 | 254 | 266 | 255 | 221 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 208 | 194 | 186 | 181 | 161 | 142 | - | - | - |
| 2019 | - | - | - | - | - | - | - | - |
# Afghanita

L'afghanita és un mineral de la classe dels silicats que cristal·litza en el sistema hexagonal. Pertany al grup de la cancrinita. El seu nom prové del país on va ser descoberta, l'Afganistan. La seva localitat tipus es troba a la mina de lapislàtzuli de Ladjuar Medam, a la província de Badakhxan.
Segons la classificació de Nickel-Strunz, l'afghanita pertany a «09.FB - Tectosilicats sense H₂O zeolítica amb anions addicionals» juntament amb els següents minerals: bystrita, cancrinita, cancrisilita, davyna, franzinita, giuseppettita, hidroxicancrinita, liottita, microsommita, pitiglianoïta, quadridavyna, sacrofanita, tounkita, vishnevita, marinellita, farneseïta, alloriïta, fantappieïta, cianoxalita, balliranoïta, carbobystrita, depmeierita, kircherita, bicchulita, danalita, genthelvita, haüyna, helvina, kamaishilita, lazurita, noseana, sodalita, tsaregorodtsevita, tugtupita, marialita, meionita i silvialita.

## Context geològic

El mineral se sol trobar en vetes que tallen cristalls de latzurita. I se sol trobar associat amb altres minerals com ara la sodalita, la pirita, la flogopita, l'olivina, la nefelina, la latzurita, el diòpsid i la calcita entre d'altres. També s'ha trobat en xenòlits de calcita silicificada en pumita a la Toscana, Itàlia.

## Galeria d'imatges

* Afghanita (Afganistan)
* Afghanita (Afganistan)
* Afghanita i lazurita en llum ultraviolada (Afganistan)
* Afghanita, pirita i calcita
* Afghanita, pirita i calcita
* Afganita
* Afganita

## Referències

* 1 2 3 «Afghanite» (en anglès). Mindat. [Consulta: 4 setembre 2015].
* ↑ «Afghanite» (en anglès). Webmineral.

## Bibliografia

* Bariand,P., Cesbron, F. & Giraud, R. (1968) Une nouvelle espèce minérale: l'afghanite de Sar-e-sang, Badakhshan, Afghanistan. Comparaison avec les minéraux du groupe de la cancrinite. Bulletin de la Société Francaise de Minéralogie et Christallographie, 91: 34-42
* American Mineralogist: 53: 2105.
* European Journal of Mineralogy: 9: 21-30.
# Afgooye

Afgooye és una ciutat de Somàlia, a la regió de Shabeellaha Hoose. La població s'estima en 65.000 habitants. Està situada a uns 30 km al nord-oest de Mogadiscio. Està creuada pel riu Shabele. Era tradicionalment un lloc de segona residència pels ciutadans de Mogadisció que s'ho poden permetre.
El seu nom antic fou Gueledi o Geledi del nom del clan principal. Fou capital del Sultanat de Geledi que va quedar sota protectorat italià el 1893 i fou annexionat el 1908. Després de la independència va esdevenir gairebé un barri de Mogadisció.
Després de la conquesta de Mogadiscio pels etíops (28 de desembre del 2006) i la resistència islamista, entre finals de desembre i el mes de juny uns 40.000 refugiats es van establir a la ciutat pagant un petit lloguer (1,5 dòlars als mes) als propietaris dels terrenys per construir una barraca. El juliol del 2007, en una nova onada, milers de ciutadans de la capital es van refugiar a la ciutat, quan va esclatar la violència entre els islamistes i el Govern Federal de Transició. Unes 5000 famílies van arribar en poques setmanes.

## Referències

* ↑ ACNUR «EACNUR - Continúa la distribución de ayuda humanitaria en distintos puntos de Somalia; ya hay 320.000 nuevos desplazados». Arxivat de l'original el 2007-05-10. [Consulta: 17 juliol 2012].
* ↑ «Number of Somali refugees passes 1 million mark». Arxivat de l'original el 2008-07-27. [Consulta: 2 setembre 2008].
# Ajudant de camp

Un ajudant de camp és un militar que realitza funcions de secretari personal i d'auxiliar d'un general, almirall o un altre comandant d'alt rang.
Avui en dia són comunament de rang menor i els seus deures són en gran manera socials. El terme denota també un alt grau militar de representant que es desenvolupa com un ajudant del cap d'estat.

## Referències

* ↑ «Ajudant de camp». Gran Enciclopèdia Catalana. Barcelona: Grup Enciclopèdia Catalana.
# Ajugòidies

Ajugoideae és una subfamília de la família de les lamiàcies composta per 3 tribus. Per a alguns autors la subfamília Ajugoideae és la mateixa que Teucrioideae.

## Característiques

* Corol·la unilabiada o bilabiada, amb el llavi superior molt curt
* Androceu amb 4 estams didínams
* Anteres ditèciques
* Estil no ginobàsic
* Fruit sec
* Embrió recte

## Gèneres i tribus

La subfamília de Ajugoideae es divideix en tres tribus:
* Ajugeae
* Monochileae
* Teucrieae
* Tribu: Ajugeae
** Gèneres: Acrymia - Ajuga - Cymaria - Garrettia - Holocheila
* Tribu: Monochileae
** Gèneres: Aegiphila - Amasonia - Amethystea - Monochilus
* Tribu: Teucrieae
** Gèneres: Spartothamnella - Teucridium - Teucrium - Oncinocalyx

## Referències

* ↑ American Journal of Botany. 2002;89:1709-1724
* http://www.unex.es/polen/LHB/asteridae/lamiace7.htm Arxivat 2005-02-09 a Wayback Machine.